Meer as 500 beseer in brand by konsert | Maroela Media
28 Junie 2015
Foto: ETTV via AP
Meer as 500 mense is beseer, waaronder agt kritiek, nadat ŉ brand tydens ŉ konsert by ŉ waterpretpark in Taipei, Taiwan uitgebreek het.
Die brand het ontstaan nadat ŉ gekleurde poeier wat voor die skare gegooi is, ontplof het, aldus plaaslike mediaberigte.
Wang Wei-sheng, ŉ woordvoerder van die Taipei-brandweer, het gesê die poeier het verder op die grond bly brand en mense het brandwonde aan hul bene en onderlywe opgedoen. Volgens Wang het 516 mense brandwonde opgedoen.
Volgens die Taiwan Central News Agency is agt mense kritiek beseer. ŉ 18-jarige meisie van Taiwan het brandwonde aan 90% van haar lyf opgedoen. Die organiseerder van die konsert, sowel as werkers by die park word intussen ondervra oor die vlambare poeier wat tydens die konsert van die verhoog af gegooi is.
Die presiese oorsaak van die brand word egter nog ondersoek.
Die mense is volgens nuusberigte vervoer na 39 hospitale in die omgewing.
Wonder net by ons hoé vêr wyd jy sal moet gaan vir hospitale wat nog ordentlik funksioneer ?